Държавен вестник, бр. 31, 2021 г., стр. 45

БРОЙ  31	
Д Ъ Р Ж А В Е Н  В Е С Т Н И К 	
СТР.  45  
в оригиналния им вид. Комисията не е длъжна 
да предоставя преводи на документи, които са 
на чужд език. 
Чл. 21. В съкратения вариант на решението 
на комисията по чл. 74н от ЗЕ, който се пуб­
ликува на интернет страницата на комисията, 
поверителната информация се заличава със 
знак „..............“.
Чл. 22. Достъп до материалите по препис-
ката в съответствие с настоящите правила се 
предоставя след подписване на декларация от 
страните, че получената информация е предмет 
на производство за установяване на нарушение 
по чл. 3 и/или 5 от Регламент (ЕС) № 1227/2011 
и ще се използва единствено за целите на ЗЕ. 
Декларацията е неразделна част от протокол 
за запознаване с материалите по преписката, 
който се подписва от страните при първото 
осъществяване на достъп до преписката. 
Чл. 23. Всички материали, които страните 
са обосновали като съдържащи производствена, 
търговска или друга защитена от закон тайна, 
се съхраняват в отделна папка, върху която 
е отбелязано „поверително“ в съответствие 
с Вътрешните правила за осъществяване на 
дейността на дирекция „Мониторинг и контрол 
по изпълнение на Регламент (ЕС) № 1227/2011 
на Европейския парламент и на Съвета от 
25 октомври 2011 г. относно интегритета и 
прозрачността на пазара за търговия на едро 
с енергия“.
Чл. 24. Решенията, съдържащи данни и об­
стоятелства, представляващи производствена, 
търговска или друга защитена от закон тайна, 
се подписват в два екземпляра – пълен и съкра­
тен. Оригиналите на решенията се съхраняват 
в архива на регистъра на дирекцията.
Чл. 25. Решението на комисията, с което 
се установява нарушение на чл. 3 и/или 5 
от Регламент (ЕС) № 1227/2011 и се налагат 
санкции, подлежи на публично публикуване 
в съкратен вариант на интернет страницата 
на комисията. За решението се уведомява 
АСРЕ. В съкратения вариант на решението 
се заличават всички данни и обстоятелства, 
представляващи производствена, търговска 
или друга защитена от закон тайна, както и 
данни за всички участници в производството 
и други лица, предоставили информация и 
доказателства, като на мястото на тези данни 
е поставен знак (.......)*. 
Чл. 26. Съкратеният вариант на решенията 
се публикува с цел осигуряване на прозрач­
ност, последователност и предвидимост и носи 
следното обозначение:
В публикуваната версия на това 
решение някои от данните са за­
личени в съответствие с чл. 74а, 
ал. 8 и чл. 74к от ЗЕ. Заличените 
данни са отбелязани с (.....)*
Чл. 27. Когато правата на страна в производ­
ството за установяване на нарушение по чл. 3
и/или 5 от Регламент (ЕС) № 1227/2011 се упраж­
няват от представител по пълномощие, същият 
представя надлежно оформено пълномощно по 
образец съгласно приложението – неразделна 
част от тези правила.
ЗАКЛЮЧИТЕЛНИ РАЗПОРЕДБИ
§ 1. Настоящите правила са приети на 
основание чл. 155о, ал. 1 от Наредба № 3 от 
21.03.2013 г. за лицензиране на дейностите в 
енергетиката на заседание на Комисията за 
енергийно и водно регулиране с решение по 
протокол № 4R от 8.04.2021 г. по т. 2 и влизат 
в сила от датата на обнародването им в „Дър­
жавен вестник“.
§ 2. С цел осигуряване на прозрачност, 
последователност и предвидимост настоящите 
правила се публикуват на страницата на ко­
мисията в интернет.
За председател:
Александър Йорданов
Приложение 
към чл. 27
П Ъ Л Н О М О Щ Н О
София, Дата [DD/MM/YYYY]
До 
Директора на дирекция „Мониторинг и контрол 
по изпълнение на Регламент (ЕС) № 1227/2011 
на Европейския парламент и на Съвета от 
25 октомври 2011 г. относно интегритета и 
прозрачността на пазара за търговия на едро 
с енергия“ в Комисията за енергийно и водно 
регулиране 
Бул. Княз Ал. Дондуков № 8 – 10, гр. София
Относно: Пълномощно по дело № ……………. 
Уважаеми директор,
[ИМЕТО НА ДРУЖЕСТВОТО + ТОЧНИЯ 
АДРЕС], по-нататък наричано „дружеството“, 
представлявано от (името на представителя 
на дружеството), с настоящото възлага на 
[адвокат/и ] от [правна кантора, адвокат, точен 
адрес], да представляват дружеството във връзка 
с производството по глава седма„а“ от Закона за 
енергетиката за установяване на нарушение на 
чл. 3 и/или 5 от Регламент (ЕС) №1227/2011 г. 
делото [НОМЕР – ИМЕ] („производството“). 
Представителят на дружеството има пра­
вомощия да предприема за и от името на 
дружеството всякакви съответни действия по 
отношение на производството, включително 
подаване на документи, получаване на доку­
менти, искания за предоставяне на инфор­
мация и представляване на дружеството на 
срещи с длъжностните лица, осъществяващи 
проверката.
Това представляване включва също така 
правомощия да получава достъп до материалите 
по делото и да изисква и да получава копия 
от документи, съдържащи се в преписката по 
производството. 
Подпис:
_______________________
[ИМЕ и ДЛЪЖНОСТ НА ПРЕДСТАВЛЯВА­
ЩИЯ ДРУЖЕСТВОТО, 
надлежно упълномощен да подписва от името 
на дружеството]
2300